 

**בבית הדין הצבאי המחוזי**

**במחוז שיפוטי ח"א**

**בפני כבוד ההרכב :**

סא"ל חיים בלילטי - אב"ד

רס"ן בת- חן פומורצ'וק - שופטת

סרן אמרלד בן דוד - שופטת

בעניין: התובע הצבאי (ע"י ב"כ, קמ"ש שי שטרומינגר)

נגד

הנאשם:X/XXX סמ"ר ה' מ' (ע"י ב"כ, עו"ד סגן יסמין יונס)

**הכרעת - דין**

על פי הודאתו מורשע הנאשם בעבירה של שימוש בלתי חוקי בנשק, לפי סעיף 85 (סיפא) לחוק השיפוט הצבאי, התשט"ו – 1955, בהתאם לכתב האישום ולפרטים הנוספים.

1. **ניתנה היום, כ"ג בטבת תשפ"ד, 04.01.2024, והודעה בפומבי ובמעמד הצדדים.**

\_\_\_\_\_\_\_\_\_\_\_­\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_

שופטת אב"ד שופטת

**גזר - דין**

הנאשם הורשע על פי הודאתו בעבירה של שימוש בלתי חוקי בנשק, לפי סעיף 85 (סיפא) לחוק השיפוט הצבאי, התשט"ו – 1955, בהתאם לכתב האישום ולפרטים הנוספים. על פי כתב האישום בחודש מרץ 2022 נסע הנאשם ברכב בצוותא עם חייל אחר ובעת הנסיעה נטל את נשקו האישי, כיוון את הנשק אל מבעד לחלון הרכב וירה מספר כדורים.

הנאשם שירת כלוחם בגדוד XXX והשלים את שירותו הצבאי בחודש נובמבר 2022. חקירתו בתיק נפתחה בעקבות חשד שהתעורר כנגדו במסגרת חקירת חייל אחר.

הצדדים שקלו במסגרת גיבוש ההסדר את חומרת העבירה ופוטנציאל הסיכון הטמון בה. מנגד שקלו שיקולים ראייתיים, את הודאת הנאשם במיוחס לו ואת חלוף הזמן מאז בוצעה העבירה. הנאשם מסר בדברו האחרון כי הבין את טעותו וכי היה בראשית דרכו הצבאית בזמן ביצוע העבירה.

מעשים של שימוש בלתי חוקי בנשק, בפרט הפעלת נשק ללא סמכות ונקיטת אמצעי זהירות נדרשים, כורכים בתוכם סיכון לחיי אדם ולשלום הציבור. במקרה זה בוצע הירי מבעד לחלון רכב בעת נסיעה כאשר הסיכון הכרוך במעשה מובהק. ברגיל, היה מקום להשית על הנאשם עונש משמעותי יותר, אולם לאור תמהיל הענישה, הטעמים הראייתיים וחלוף הזמן, מצאנו כי ניתן לאמץ את הסכמת הצדדים. שקלנו את העובדה שהנאשם סיים את שירותו זה מכבר ואת הפגיעה שיש בהטלת עונש מאסר בפועל בכליאה.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **ארבעה עשר (14) ימי מאסר לריצוי בפועל. הנאשם יתייצב לריצוי עונש המאסר עוד היום, 4.01.2024 עד השעה 15:00.**
2. **עונש מאסר מותנה בן תשעים (90) ימים למשך שנתיים (2), שלא יעבור עבירה שיש בה יסוד של שימות בלתי חוקי בנשק או עבירות בנשק.**
3. **הורדה לדרגת טוראי.**
4. **זכות ערעור כחוק.**

* **ניתן היום, כ"ג בטבת תשפ"ד, 04.01.2024, והודע בפומבי ובמעמד הצדדים.**

\_\_\_\_\_\_\_\_\_\_\_­\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_

שופטת אב"ד שופטת

**נערך על ידי: ק.ג**

**בתאריך:31.01.2024**

**חתימת המגיה: סגן שיר בן-ארמון**